stanford-oval/wikipedia huggingface dataset:
Kalevan kisat 2017
Aiheesta muualla

Kalevan kisojen verkkosivut
Kalevan kisat
| --- | --- |
1900-luku:: 1907 | 1908 | 1909
1910-luku:: 1910 | 1911 | 1912 | 1913 | 1914 | 1915 | 1916 | 1917 | 1918 | 1919
1920-luku:: 1920 | 1921 | 1922 | 1923 | 1924 | 1925 | 1926 | 1927 | 1928 | 1929
1930-luku:: 1930 | 1931 | 1932 | 1933 | 1934 | 1935 | 1936 | 1937 | 1938 | 1939
1940-luku:: 1940 | 1942 | 1943 | 1944 | 1945 | 1946 | 1947 | 1948 | 1949
1950-luku:: 1950 | 1951 | 1952 | 1953 | 1954 | 1955 | 1956 | 1957 | 1958 | 1959
1960-luku:: 1960 | 1961 | 1962 | 1963 | 1964 | 1965 | 1966 | 1967 | 1968 | 1969
1970-luku:: 1970 | 1971 | 1972 | 1973 | 1974 | 1975 | 1976 | 1977 | 1978 | 1979
1980-luku:: 1980 | 1981 | 1982 | 1983 | 1984 | 1985 | 1986 | 1987 | 1988 | 1989
1990-luku:: 1990 | 1991 | 1992 | 1993 | 1994 | 1995 | 1996 | 1997 | 1998 | 1999
2000-luku:: 2000 | 2001 | 2002 | 2003 | 2004 | 2005 | 2006 | 2007 | 2008 | 2009
2010-luku:: 2010 | 2011 | 2012 | 2013 | 2014 | 2015 | 2016 | 2017 | 2018 | 2019
2020-luku:: 2020 | 2021 | 2022 | 2023  | 2024
Kaksoslampi (Keuruu)

| Kaksoslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′45″N, 24°21′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  oja Alasenjokeen 
Järvinumero:  35.654.1.009
Mittaustietoja
Pinnankorkeus:  154,5 m  
Rantaviiva:  0,806 km  
Pinta-ala:  1,929 ha  
Saaria:  ei saaria 
 fiKaksoslampi 
Kaksoslampi  on Keski-Suomessa Keuruulla Haapamäen taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,9 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 800 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Kaijanjoen valuma-alueeseen (35.654) se kuuluu.
Kalliomäki

Kalliomäki voi tarkoittaa seuraavia:
Anne Kalliomäki, tietokirjailija ja yrittäjä
Antti Kalliomäki (s. 1947), seiväshyppääjä, kansanedustaja ja ministeri
Hilma Hagström (o.s. Kalliomäki, 1889–?), maastohiihtäjä ja Suomen naisten ensimmäinen hiihtomestari
Kalevi Kalliomäki (s. 1941), mittaustekniikan emeritusprofessori
Lennart Kalliomäki (1927–1986), lääkäri, professori
Manno Kalliomäki (1948–2005), taidegraafikko
Pirkko-Liisa Kalliomäki (1942–2002), lääkäri ja professori, Kalevi Kalliomäen puoliso
Sami Kalliomäki (s. 1983), kuulantyöntäjä
Tapani Kalliomäki (s. 1970), näyttelijä
Tero Kalliomäki, kitaristi ja jouhikonsoittaja.
Kalliomäki, puutaloalue Forssassa Linikkalan kaupunginosassa
Kalliomäen pysäkki Sonkajärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kalliomäki”, voi hakea sivunnimihaulla, laajalla sivunnimihaulla tai tekstihaulla.
Ken (nukke)

Ken on Mattel-leikkikaluyhtiön valmistama miesnukke. Ken on Barbien pitkäaikainen poikaystävä, joka ilmestyi markkinoille kaksi vuotta Barbien jälkeen vuonna 1961.
Yleistä Kenistä

"Ken®, He's a Doll!" (Ken®, hän on nukke!) oli mainoslause, jolla Barbien poikaystävä Ken esiteltiin vuonna 1961.  Ken sai nimensä Ruth ja Elliot Handlerin pojalta samoin kuin Barbie oli saanut pari vuotta aiemmin nimensä heidän tyttäreltään.
Vuonna 1961 nukke oli 12 tuumaa (30,5 cm) pitkä ja hänellä oli flokatutselvennä joko ruskeat tai blondit hiukset. Flokatutselvennä hiukset eivät kestäneet kastumista, joten on tyypillistä, että leikeissä olleilla Keneillä ei enää ole hiuksia tai on kaljuja kohtia päässään. Hänellä oli kuusiosainen vartalo ja siniset silmät. Hän pukeutui punaisiin uimahousuihin, korkkisandaaleihin ja mukanaan hänellä oli keltainen pyyhe. Mattel uudelleenjulkaisi hänet seuraavana vuonna (1962) valetuin hiuksin, jotka oli maalattu flokkaamisenselvennä sijaan, joten ne kestivät paljon paremmin myös vesileikkejä. Vuonna 1963 Ken koki jälleen yhden muodonmuutoksen, kun nukkea lyhennettiin ¼ tuumaa (0,6cm), tätä Kenin välivaiheen mallia kutsutaan usein nimellä Shortie (= pätkä) Ken, sillä torso oli sama kuin ennenkin, mutta jalat olivat lyhemmät ja lihaksikkaammat.
Ken toi Barbien maailman mahdollisuuden seikkailuihin ja romanssiin, mutta suhde Barbien kanssa ei ole ollut täysin ongelmaton. Myös yksilönä Ken on saanut osansa skandaaleista ja esimerkiksi vuoden 1992 Earring magic Ken sai osakseen melkoista arvostelua, mutta kuten Barbien, myös Kenin imago on pääsääntöisesti yhdistelmä viattomuutta, leikkisyyttä ja tyyliä. Toisin kuin Barbie eli Barbara Millicent Roberts, Ken ei kuitenkaan koskaan saanut toista nimeä, vaan hänen koko nimensä on yksinkertaisesti Ken Carson.
Kenin vartalomallit

Oheisessa listauksessa on esitelty maat, joissa Ken-nukkeja on valmistettu ja minä vuosina nukkeja on kyseisissä maassa valmistettu. Tämä auttaa nuken iän määrittelyssä. Valmistusmaamerkintä löytyy yleensä nuken takapuolessa olevasta leimasta.
1959-1972 JAPAN
1968-1970 MEXICO
1970-1987 HONG KONG
1970-1987 TAIWAN
1973-1978 KOREA
1978-1988 PHILIPPINES
1986- CHINA
1986- MALAYSIA
1989-1990 MEXICO
1992- INDONESIA
Suurin osa modernien Ken-nukkejen vartaloista kantaa leimaa MATTEL INC. 1968 (+ maa jossa nukke on valmistettu), joten leimassa oleva vuosiluku 1968 ei suinkaan tarkoita valmistusvuotta, vaan se on patentoimisvuosi. Suurin osa vuoden 1968 leimalla varustetuista nukeista ei siis ole vintage-nukkeja, joihin yleensä lasketaan kuuluviksi vuosina 1961-1973 (-76) valmistetut nuket.
Kenin ystäviä

Kenin paras ystävä Allan Sherwood (Midgen poikaystävä, myöhemmin aviomies) esiteltiin vuonna 1964. Ensimmäinen tummaihoinen (African-American tai AA) miesnukke Brad esiteltiin vuonna 1968 Barbien tummaihoisen ystävättären Christien (ensimmäinen Christie ilmestyi 1967) poikaystävänä.
Ryppy rakkaudessa

Helmikuussa 2004 Mattel ilmoitti, että Barbie ja Ken eroavat. Mattelin Russel Arons sanoi, että Barbie ja Ken "kokevat, että olisi aika viettää hieman laatuaikaa - erillään... Kuten muiden julkkispariskuntien, myös heidän Hollywood-romanssinsa on tullut päätepisteeseensä", tosin Arons ilmaisi, että kaksikko pysyisi ystävinä. Hän vihjasi myös, että eron syynä saattaisi olla Kenin haluttomuus avioitumiseen. Helmikuussa 2006 uusittu versio Kenistä julkaistiin ja suhde vaikutti olevan taas olevan raiteillaan.  Suhteen nykytilaa jouduttiin kuitenkin arvuuttelemaan aina vuoteen 2011 saakka, jolloin Ken 50-vuotisjuhlavuotensa kunniaksi käynnisti massiivisen kampanjan sekä Facebookissa että muualla internetissä valloittaakseen Barbien sydämen takaisin.
Aiheesta muualla

Wikimedia Commonsissa on kuvia tai muita tiedostoja aiheesta .
Barbien virallinen sivu (englanniksi)
Suomenkielinen Barbie-foorumi
Englanninkielinen Ken tietopankki
Karen Aabye

Karen Aabye (19. syyskuuta 1904 Kööpenhamina – 16. syyskuuta 1982 Bagsvaerd) oli tanskalainen arvostettu kirjailija ja journalisti. Aabyen kaunokirjallistakin tyyliä luonnehditaan journalistisen sujuvaksi joskin ihmiskuvaukseltaan pinnalliseksi. Häneltä on ilmestynyt tanskaksi peräti 41 teosta, joista on suomennettu ainakin:
Aurinko kiertää rataansa (Vi skall ikke ha penge tillbage) Kustannusosakeyhtiö Tammi, Helsinki, Painettu Mikkeli 1945, Oy Vapauden kirjapaino. Tanskan kielestä suomentanut Juho Tervonen
perheromaanisarja Kolme Sydäntä (Det skete vid Kisum Bakke)
Käy Aurinkoa kohden (Kvinde gaar mod solen)
Aiheesta muualla

Aabyen koko tuotanto
Tanskalaiset kirjallisuuspalkinnot vuodelta 1961
Kansantaloustieteen valtakunnallinen jatkokoulutusohjelma

Kansantaloustieteen valtakunnallinen jatkokoulutusohjelma (KAVA, engl. The Finnish Doctoral Programme in Economics, FDPE) on 10:n Suomen taloustieteen yksikön yhteinen taloustieteen tohtoriohjelma, joka käynnisti toimintansa vuonna 1990. Jatkokoulutusohjelmaa hallinnoi Helsinki Center of Economic Research (HECER). HECER:in ja KAVA:n johtajana toimii valtiotieteiden tohtori Hannu Vartiainen.
Tohtoriohjelman rahoituksesta ovat pääosin vastanneet jäsenyliopistot ja Suomen Akatemia, mutta KAVA on saanut lisärahoitusta myös Yrjö Jahnssonin säätiöltä, Suomen pankilta, Suomen Kulttuurirahastolta ja OP-Pohjola-ryhmän tutkimussäätiöltä.
KAVAn johtajat

Jouko Ylä-Liedenpohja (1989-1991)
Marianne Stenius (1991)
Pekka Ilmakunnas (1992-1994)
Rune Stenbacka (1994-1996)
Esa Jokivuolle (1996)
Mikko Puhakka (1997-2000)
Tuomas Takalo (2000-2001)
Mikko Leppämäki 2002-2004)
Otto Toivanen (2004-2010)
Hannu Vartiainen (2010-)
Aiheesta muualla

Seppo Honkapohja: Taloustieteen tila Suomessa. Kansantaloudellinen aikakauskirja, 2010, nro 106(1).  Artikkelin verkkoversio.
Mikko Puhakka: Kansantaloustieteen valtakunnallinen jatkokoulutusohjelma 1989–1999. Kansantaloudellinen aikakauskirja, 1999, nro 95(3).  Artikkelin verkkoversio.
Mikko Puhakka: Kansantaloustieteen valtakunnallinen jatkokoulutusohjelma: menneisyys ja tulevaisuus. Kansantaloudellinen aikakauskirja, 2010, nro 106(1).  Artikkelin verkkoversio.
Otto Toivanen: Taloustieteen tila Suomessa – tutkimus, resurssit, uhat ja mahdollisuudet. Kansantaloudellinen aikakauskirja, 2010, nro 106(1).  Artikkelin verkkoversio.
Otto Toivanen: Jatko-opinnot kansantaloustieteessä 2000-luvulla. Kansantaloudellinen aikakauskirja, 2005, nro 101(3).  Artikkelin verkkoversio.
Hannu Vartiainen: Kansantaloustieteen valtakunnallisen jatkokoulutusohjelman rahoitusolosuhteiden muutos. Kansantaloudellinen aikakauskirja, 2013, nro 109(2).  Artikkelin verkkoversio.
Hannu Vartiainen: Taloustiede muuttuvassa yliopistojärjestelmässä. Kansantaloudellinen aikakauskirja, 2016, nro 112(2).  Artikkelin verkkoversio.
Luettelo KAVA:sta valmistuneista taloustieteen tohtoreista (Arkistoitu – Internet Archive)
Lista KAVA:n jäsenyliopistoista (Arkistoitu – Internet Archive)
Karen Akers

Karen Akers (oik. Karen Orth-Pallavicini, s. 13. lokakuuta 1945 New York) on yhdysvaltalainen viihdelaulaja ja näyttelijä, joka on esiintynyt Broadway-musikaaleissa, elokuvissa ja äänilevyillä.
Akersin isä oli itävaltalaista ja sveitsinitalialaista aatelissukua, äidin sukujuurissa on venäläistä, norjalaista, ranskalaista ja irlantilaista perimää. Esiintyjänä itseoppinut Akers teki Broadway-debyyttinsä vasta 37-vuotiaana vuonna 1982 Maury Yestonin kirjoittaman, Fellinin omaelämäkerralliseen elokuvaan 8½ perustuvan musikaalin Nine alkuperäistuotannossa. Akers esiintyy laulajana Woody Allenin elokuvassa Kairon purppuraruusu (1985) ja Jack Nicholsonin hahmon rakastajattarena elokuvassa Sydän karrella (1986).
Helsingin Sanomien Markku Fagerlund luonnehti Akersia vuonna 1982 laulajaksi, jonka tulkinnat saavat nautinnon väreet kulkemaan selkäpiissä. Akersia verrattiin tuolloin Zarah Leanderiin ja Edith Piafiin, ja Fagerlundin mielestä hänessä onkin suurelle tähdelle tyypillistä karismaa.
Myös Akersin nuorempi sisar Nicole Orth-Pallavicini on näyttelijä.
Partial discography

1981: Presenting Karen Akers - Blackwood Records
1982: Karen Akers - Rizzoli/Blackwood Records
1987: In A Very Unusual Way - Rizzoli Records
1994: Just Imagine - DRG
1996: Under Paris Skies - Cabaret Records
1997: Live from Rainbow and Stars - DRG
2001: Feels Like Home - DRG
2004: If We Only Have Love - DRG
2006: Like It Was - DRG
2008: Simply Styne - DRG
Käännös suomeksi
Kalarippayattu

Urumin käyttöä Kalaripayattussa esitti Gangadharan Gurukkal Perambrassa, Kozhikodessa
Kalarippayattu on Keralan osavaltiosta, Intiasta lähtöisin oleva taistelulaji. Sitä pidetään yhtenä maailman vanhimmista taistelulajeista. Sen arvioidaan syntyneen jo n. 900-luvulla eaa. Legendan mukaan kalarippayattun perustajana pidetään Vishnun kuudetta avatarta Parasuramaa, joka loi lajin suojellakseen temppeliään pahalta.
Laji liittyy läheisesti taistelutanssiin ja se pitää sisällään useita moderneja ja perinteisiä aseita sekä otteita, lyöntejä ja hyppy- sekä lentopotkuja. Lajin harjoitteluun kuuluvat oleellisena osana myös parantaminen ja hermopisteiden, hieronnan sekä meditoinnin hyödyntäminen.
Tyylisuunnat

Kalarippayattussa on nykyisin kolme pääsuuntaa: "pohjoinen tyyli", "eteläinen tyyli" ja "keskinen tyyli". Pohjoisessa tyylissä painotetaan aseharjoittelua. Harjoitteluun kuuluu myös hieronta sekä muinaiset intialaiset lääkintäopit.
Eteläinen tyyli painottaa voimakkaasti aseettomia tekniikoita, muotoja ja aseistariisuntaa. Harjoitteita tehdään pareittain, paljain käsin ottelemisena, otteina ja hermopistetekniikkoina. Eteläiseen tyyliin kuuluu myös harjoittelu aseilla, kuten lyhyellä sauvalla, kaksiteräisellä miekalla, tikarilla, pitkällä miekalla, veitsellä ja kepillä. Tämän lisäksi tyyliin kuuluu myös hieronta, filosofiset opit ja muinainen lääketiede.
Keskinen tyyli lainaa pohjoisesta ja eteläisestä tyylistä ja lisää niihin omia harjoituksia ja taistelutekniikoita. Näihin kuuluvat esimerkiksi useat erilaiset mattotaistelutekniikat.
Aiheesta muualla

Kuvia tai muita tiedostoja aiheesta Kalarippayattu Wikimedia Commonsissa
Katurata

Circuit de Monaco katuradalla järjestettävä Monacon Grand Prix on yksi kuuluisimmista kilpailuista.
Katurata on moottoriurheilulle tarkoitettu kilparata, joka koostuu väliaikaisesti siviililiikennekäytöstä poistettavista kaupungin tai kylän tie- ja katuosista. Tilat (muun muassa varikkoalueet, varikkopilttuut, aidat ja katsomot) rakennetaan kilpailun tai kisatapahtuman ajaksi ja puretaan kisatapahtuman päätyttyä. Toisinaan nykyajan varikot, kisatuomariston tilat ja pääkatsomot ovat pysyviä ja valmiita tiloja. Katuratojen päällyste on suunniteltu alun perin siviililiikenteen nopeuksille, minkä seurauksena katuradat ovat kumpuilevia ja radoilta puuttuu pitoa. Ulosajoalueita ei aina löydy, jolloin kuljettajan tekemät virheet ovat suurempia kuin tavallisilla leveämmillä kilparadoilla. Joskus paikallishallinto tukee osakilpailuja ylläpitääkseen alueen turismia.
Luettelo katuradoista > Amerikka

Santa Fe, Argentiina (TC 2000, F3 Sudamericana)
Potrero de los Funes, Argentiina (TC 2000, Turismo Carretera, FIA GT)
Carrera Panamericana, Meksiko (WSC)
Baltimore, Yhdysvallat (IndyCar, ALMS)
Dallas, Yhdysvallat (F1)
Denver, Yhdysvallat (CART)
Belle Isle Park, Detroit, Yhdysvallat (CART, IndyCar, ALMS)
Renaissance Center, Detroit, Yhdysvallat (F1, CART)
Halifax, Kanada (Britannian F2, IMSA)
Houston, Yhdysvallat (CART, IndyCar, ALMS)
Las Vegas, Yhdysvallat (CART)
Long Beach, Yhdysvallat (F1, CART, IndyCar, ALMS, SCC, Formula E)
Bayfront Park, Miami, Yhdysvallat (CART, IMSA, ALMS)
Bicentennial Park, Miami, Yhdysvallat (CART, IMSA)
Port Imperial Street Circuit, New Jersey, Yhdysvallat (F1)
Phoenix, Yhdysvallat (F1)
San Jose, Yhdysvallat (CART)
St. Petersburg, Yhdysvallat (CART, IndyCar, ALMS)
Circuit Gilles Villeneuve, Montreal, Kanada (F1)
Toronto, Kanada (CART, IndyCar)
Trois-Rivières, Kanada (ALMS, Grand-Am, NASCAR)
Vancouver, Kanada (CART)
Monterrey, Meksiko (CART)
Montevideo, Uruguay (Top Race, AUVo)
Piriápolis, Uruguay (F3 Sudamericana, AUVo)
Punta del Este, Uruguay (TC 2000, AUVo, Formula E)
Ribeirão Preto, Brasilia (Brasilian Stock Car)
Salvador, Brasilia (Brasilian Stock Car)
São Paulo, Brasilia (IndyCar)
Puerto Maderon katurata, Argentiina (Formula E)
Santiago Circuit, Chile (Formula E)
Luettelo katuradoista > Aasia ja Afrikka

Ain-Diab, Marokko (F1)
Bangsaen, Thaimaa
Marrakech, Marokko (WTCC, Auto GP, Formula E)
Marina Bay, Singapore (F1)
Thomson Road, Singapore
Mellaha Lake, Libya
Jakarta, Indonesia (A1GP)
Macau Peninsula, Macao (Macaon Grand Prix: F3, TCR, Superbike)
Shanghai, Kiina (DTM)
Beijing, Kiina (A1GP)
Beijing, Kiina (Formula E)
Hong Kong Central Harbourfront Circuit, Hongkong (Formula E)
Zhuhai, Kiina (BPR GT)
Durban, Etelä-Afrikka (A1GP)
Changwon, Etelä-Korea (F3)
Putrajaya, Malesia (Formula E)
Kuala Lumpur, Malesia (V8 Supercars, DTM)
Malacca, Malesia
SPICE, Penang,  Malesia
Seremban, Malesia
Luettelo katuradoista > Eurooppa

Aix-les-Bains Circuit du Lac, Ranska
Alemannenring, Saksa (DTM)*
Assen, Alankomaat (MotoGP)
Baku, Azerbaidžan (F1)
Baku, Azerbaidžan (FIA GT)
Circuito Internacional de Vila Real, Portugali (WTCC)
Circuito Urbano Bilbao, Espanja (World Series by Renault)
Billown Circuit, Mansaari
Birmingham, Yhdistynyt kuningaskunta (F3000, BTCC)
Boyne 100, Irlanti
Bucharest, Romania (FIA GT, Britannian F3)
Circuit de Chimay, Belgia
Boavista, Portugali (F1, WTCC)
Cagliari, Italia (Euro F3000)
Circuit Paalgraven, Alankomaat
Clady Circuit, Pohjois-Irlanti, Yhdistynyt kuningaskunta
Clypse Course, Mansaari
Dundrod Circuit, Pohjois-Irlanti, Yhdistynyt kuningaskunta
Four Inch Course, Mansaari
Frohburger Dreieck, Saksa
Göteborg City Race, Ruotsi  (STCC)
Helsinki Thunder, Suomi (FIA GT, F3000, DTM)
Highroads Course, Mansaari
Horice Road Racing Circuit, Tšekin tasavalta
Imatra Circuit, Suomi
Killalane Road Races, Irlanti
Circuito Lasarte, Espanja (Grand Prix)
La Bañeza, Espanja
Le Mans, Ranska (ILMC)
Masaryk street circuit, Tšekin tasavalta (GP, ETCC, MotoGP)
Mille Miglia, Italia (WSC)
Circuit de Monaco, Monte Carlo, Monaco (F1, F3)
Circuit de Montjuïc, Espanja (F1, MotoGP)
Circuit des Nations, Geneve, Sveitsi
Nikola Tesla Belgrade, Serbia (Belgradin 24h mainoskisa 2010, Serbian National Championship)
Noordzee omloop, Belgia
Norisring, Saksa (DTM, F3 Euroseries)
North West 200, Pohjois-Irlanti, Yhdistynyt kuningaskunta
Oliver's Mount, Yhdistynyt kuningaskunta
Opatija Circuit, Kroatia (entinen Jugoslavia)
Pau Circuit, Ranska (F3, WTCC)
Palanga circuit, Liettua
Circuit de Pedralbes, Espanja (F1)
Pirita-Kose-Kloostrimetsa Circuit, Viro
Seinäjoki Vauhtiajot Circuit, Suomi
Skerries Road Racing Circuit, Irlanti
Snaefell Mountain Course, Mansaari
Solitude Racetrack, Saksa
Circuit de Spa-Francorchamps, Belgia (F1)
St John's Short Course, Mansaari
Tandragee 100 Road Race Circuit, Irlanti
Těrlický okruh, Tšekin tasavalta
Tolbert Circuit, Alankomaat
Targa Florio, Italia (WSC)
Valencian katurata, Espanja (F1, Espanjan F3, Open GT)
Varsselring, Alankomaat
Luettelo katuradoista > Oseania

Adelaide, Australia (F1, ALMS, V8 Supercars)
Canberra, Australia (V8 Supercars)
Sydney Olympic Park, Australia (V8 Supercars)
Melbourne, Australia (F1, V8 Supercars)
Bathurst, Australia (V8 Supercars)
Gold Coast, Australia (CART, V8 Supercars)
Townsville, Australia (V8 Supercars)
Newcastle, Australia (Supercars Championship)
Dunedin, Uusi-Seelanti
Hamilton, Uusi-Seelanti (V8 Supercars, Toyota Racing Series)
Paeroa, Uusi-Seelanti
Wanganui, Uusi-Seelanti (Boxing Day Motorbike Races)
Wellington, Uusi-Seelanti (Touring Cars, V8 Supercars)
Punta del Esten katurata, Uruguay. Formula E-sarjan ensimmäinen Amerikan mantereen osakilpailu järjestettiin kyseisellä radalla kaudella 2014–2015. Rata-alue sijoittuu lähelle Punta del Esten satamaa ja on saanut lempinimen "Etelä-Amerikan Monte Carlo".
Puerto Maderon katurata, Argentiina. Ohessa esiintyy paikallinen ruokakoju Costanera Surin alueella.
IMSA-sarjan katurata Columbuksessa.
Marina Bay Street Circuit, Singapore. Ainoa aktiivinen katurata, jota Formula 1 käyttää Aasian mantereella.
St. Petersburgin rata oli ensimmäinen ei-ovaalimainen katurata IndyCar Seriesissä.
Circuit de Spa-Francorchamps, Belgia. Eau Rougen mutka yksi moottoriurheilun kuuluisimmista mutkista.
Melbourne Grand Prix Circuit, Australia. Ainoa aktiivinen Formula 1:issä käytetty katurata Oseanian mantereella.
Józef Elsner

Józef Elsner
Józef Ksawery Elsner (1. kesäkuuta 1769 – 18. huhtikuuta 1854) oli saksalainen kapellimestari ja säveltäjä, joka julkaisi mm. 19 sinfoniaa sekä 105 kirkkosävellystä. Hän työskenteli kapellimestarina Varsovan teatterissa vuodesta 1799 ja opetti Frédéric Chopinia. Vuonna 1816 hän perusti laulu- ja lausuntakoulun, josta vuonna 1821 kehittyi Varsovan konservatorio.
Kenttätykistörykmentti 12 (jatkosota)

Kenttätykistörykmentti 12:n (KTR 12) oli jatkosodan Suomen maavoimien tykistöyksikkö, joka liitettiin osaksi 15. divisioonaa.
Perustaminen

Esikunta perustettiin Kankaanpäässä 18.-20.6.1941
I patteristo (I/KTR 12) perustettiin Porissa ja ensimmäinen komentaja oli kapteeni Paavo Suominen
II patteristo (II/KTR 12) eli Tyrvään patteristo perustettiin Tyrvää-Vammala välisellä alueella Kataran suoran lähitaloissa: esikunta ja esikuntapatteri Vehmaan talon alueella, 4. patteri Nisulla, 5. patteri Ketoloiden taloissa ja 6. patteri Katara-Haunialla.. Sen ensimmäinen komentaja oli kapteeni Mauno Metsola
III patteristo (III/KTR 12) perustettiin Kankaanpäässä ja ensimmäinen komentaja oli kapteeni Edvin Rintala
Perustettaessa rykmentin tykkikalustona oli Yhdysvalloissa valmistettu hevosvetoinen kevyt kanuuna 75 K/17.
Keskittäminen ja sodan alun tehtävä

Tyrvään patteristo (II/KTR 12) kuormattiin junaan Tyrvään asemalla 24. kesäkuuta 1941 ja juna purettiin parin päivän kuluttua Särkisalmen asemalla, mistä siirryttiin ensimmäisiin tuliasemiin Silamusjärven länsipuolelle.
Komentajat

Rykmentinkomentajina olivat:
everstiluutnantti Lars Klärich 18. - 30. kesäkuuta 1941
majuri Lauri Harvila 30. kesäkuuta - 13. heinäkuuta 1941
majuri Pentti Arra 1. - 5. heinäkuuta 1941 sijainen
everstiluutnantti Toivo W. Haaki 14. heinäkuuta - 1. lokakuuta 1941
majuri (everstiluutnantti 11.10.1941 ja eversti 23.6.1944) Lauri Harvila 5. lokakuuta 1941 - 22. marraskuuta 1944
Komentajat > I patteristo

luutnantti (kapteeni 4.8.1941) K. V. Heinonen 21.6.1941-10.1.1942
kapteeni (majuri 4.7.1942) E. J. Rintala 10.1.1942 - 22.11.1944
Komentajat > II patteristo

kapteeni (majuri 25.9.1941) K. M. Metsola 18.6.1941 - 22.11.1944
Komentajat > III patteristo

kapteeni E. J. Rintala 21.6.1941 - 10.1.1942
kapteeni (majuri 31.5.1942) O. A. Winter 10.1.1942 - 12.10.1942
majuri (everstiluutnantti 31.5.1943) E. S. A. Savonheimo 12.10.1942 - 13.10.1943
majuri V. Pösö 14.10.1943-13.12.1943 sijainen
kapteeni (majuri 6.7.1944) A. K. Immonen 14.12.1943-20.11.1944
Józef Drzazga

Józef Drzazga
Józef Drzazga (4. heinäkuuta 1914 – 12. syyskuuta 1978) oli puolalainen roomalaiskatolinen piispa. Hänet vihittiin papiksi Lublinin hiippakuntaan 3. lokakuuta 1938. Hänet nimitettiin Gnieznon vihkipiispaksi ja Siniandusin titulaaripiispaksi 5. toukokuuta 1958. Piispaksi vihkiminen seurasi 31. elokuuta. Pääkonsekraattorina toimi Stefan Wyszyński, jota avustivat Tomasz Wilczyński ja Piotr Kałwa.
25. toukokuuta 1967 Drzazga sai nimityksen Warmian vihkipiispaksi ja 28. kesäkuuta 1972 piispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.
Józef Cyrankiewicz

| Józef Cyrankiewicz |
| --- | --- |

Puolan valtioneuvoston puheenjohtaja
 23. joulukuuta 1970 – 28. maaliskuuta 1972  
Edeltäjä:  Marian Spychalski
Seuraaja:  Henryk Jabłoński
Puolan pääministeri
 6. helmikuuta 1947 – 20. marraskuuta 1952  
Edeltäjä:  Edward Osóbka-Morawski
Seuraaja:  Bolesław Bierut
 18. maaliskuuta 1954 – 23. joulukuuta 1970  
Edeltäjä:  Bolesław Bierut
Seuraaja:  Piotr Jaroszewicz
Henkilötiedot
Syntynyt: 23. huhtikuuta 1911 Tarnów, Itävalta-Unkari
Kuollut: 20. tammikuuta 1989 (77 vuotta) Varsova, Puolan kansantasavalta
Puoliso:  Nina Andrycz
Tiedot
Puolue:  PPS  PZPR
Józef Adam Zygmunt Cyrankiewicz (23. huhtikuuta 1911 – 20. tammikuuta 1989) oli puolalainen sosialistinen, vuoden 1948 jälkeen kommunistinen poliitikko. Hän oli Puolan pääministeri 1947–1952 ja uudestaan 1954–1970. Puolan presidentti hän oli 1970–1972.
Cyrankiewicz syntyi Tarnówissa, silloisessa Itävalta-Unkarissa, ja opiskeli Krakovan Jagellon yliopistossa. Hänestä tuli Puolan sosialistipuolueen paikallisosaston sihteeri 1935.
K2 Sports

K2 Sports on yhdysvaltalainen urheiluvälinevalmistaja, joka valmistaa lumilautoja ja -kenkiä, polkupyöriä, rullaluistimia sekä laskettelu- ja hiihtovarusteita. Yritys perustettiin vuonna 1961 Washingtonin osavaltiossa nimellä K2. Vuonna 2003 se vaihtoi nimensä K2 Sportsiksi.